David Černý
David Černý (sündinud 15. detsembril 1967) on tšehhi skulptor. Ta sai tuntuks 1991. aastal, kui ta üliõpilasena värvis koos sõpradega Nõukogude tankimeeskondade monumendiks oleva tanki roosaks. Selle eest vahistati ta lühikeseks ajaks huligaansuse eest. 2009. aastal lõi ta Tšehhi Euroopa Liidu eesistumise puhul teose "Entropa", kus on satiiriliselt kujutatud 27 EL liikmesriiki ja mis tekitas teravat vastukaja mitmetes Euroopa riikides. Tema tööde hulka kuulub ka paroodia Damien Hirsti teosest "The Physical Impossibility of Death in the Mind of Someone Living", kus hai asemel ujub formaldehüüdis Saddam Hussein.